**Прилог 10.2**. Aнализа резултата анкете студената о процени квалитета рада органа управљања и рада стручних служби

**Метод:** Подаци о студентским оценама квалитета органа управљања прикупљени су *Упитником за студентску евалуацију квалитета органа управљања високе школе струковних студија за васпитачe „Михаило Палов“ у Вршцу*. Студенти су своје процене изражавали на скали од 1 до 5, при чему је 1 најнижа, а 5 највиша оцена.

**Узорак:** У испитивању је учествовало 68 студената све три године студија. Просечна оцена током досадашњих студија за узорак у целини износи 8,08.

**Табела:** Просечне оцене појединих аспеката квалитета органа управљања

|  |  |
| --- | --- |
| **Аспекат квалитета органа управљања** | **Просечна оцена** |
| 1. Рад на унапређењу квалитета студирања | 4.38 |
| 2. Решавање проблема студената у вези са студирањем, од стране директора | 4.67 |
| 3. Узимање у обзир мишљења студената (преко представника из студентског парламента) приликом доношења одлука | 4.62 |
| 4. Професионалност и коректност односа директора према студентима | **4.85** |

Из **Табеле** видимо да су органи управљања највишу оцену, у просеку, добили за професионалност и коректност односа директора према студентима (4,85), а најнижу (4,38) за рад на унапређењу квалитета студирања. У поређењу са претходним годинама уочава се раст у оценама свих аспеката а посебно када се ради о узимању у обзир мишљења студената (преко представника из Студентског парламента) приликом доношења одлука. На основу резултата приказаних у табели може се установити да је евалуација квалитета управљања и ненаставне подршке позитивна и садржи изузетно високе врло добре и одличне оцене.