**Прилог 4.2. Анализа резултата анкета о задовољству послодоваца стеченим квалификацијама дипломаца**

Висока школа струковних студија за васпитаче ,,Михаило Палов”, Вршац је и у току школске 2018/19, 2019/20. и 2020/21. године редовно прибављала повратне информације од послодаваца, Удружења васпитача Србије и Војводине, представника Националне службе за запошљавање и других одговарајућих организација о квалитету студија и студијскoг програма ***Васпитач деце предшколског узраста*,** као и о степену задовољства стеченим квалификацијама дипломаца. Добијене повратне информације указују на високе процене стечених компетенција дипломаца на студијаском програму ***Васпитач деце предшколског узраста*** .

Дeтаљнијом анализом издвајамо неке од елемената процене и резултате процене задовољства послодаваца стеченим квалификацијама дипломираних студената наше школе:

* Примењује програм који је јасно заснован на принципима и специфичностима рада са децом предшколског узраста, поштовању дечје личности и интегрисаном учењу – **потпуно задовољава;**
* Познаје карактеристике развоја деце предшколског узраста што омогућава да подстиче целовит развој детета – **потпуно задовољава;**
* У непосредном васпитно-образовном раду користи активности засноване на игри и поштује законитости развоја личности – **потпуно задовољава;**
* Користи различите технике посматрања, евидентирања и праћења дечјег развоја – **потпуно задовољава;**
* Резултате посматрања и праћења размењује са стручним особљем и родитељима, поштујући приватност података – **потпуно задовољава;**
* Податке до којих долази у процесу посматрања и праћења деце васпитач користи у развијању плана рада са васпитном групом и за планирање индивидуалних активности **– потпуно задовољава;**
* Континуирано укључује родитеље у рад групе, негујући партнерски однос са родитељима, што доприноси да су родитељи заинтересовани за дечји развој – **потпуно задовољава;**
* Редовно пружа стручну подршку родитељима – **потпуно задовољава;**
* Пружа могућност сваком детету да покаже и искористи своје потенцијале, користећи различите стратегије развијања позитивне слике о себи – **потпуно задоовољава;**
* Препознаје важност целоживотног учења и користи могућности за свој професионални и лични развој – **потпуно задовољава;**
* Процењује и евалуира сопствену праксу, постављајући конкретне, реалне и временски одређене циљеве за њено унапређење – **потпуно задовољава.**